b'\n_START_ARTICLE_\nGilgitas-Baltistanas\n_START_SECTION_\nGeografija\n_START_PARAGRAPH_\nSenovinis regiono, kur\xc4\xaf apima dabartinis administracinis vienetas, pavadinimas yra Balavaristanas (urd. \xd8\xa8\xd9\x84\xd8\xa7\xd9\x88\xd8\xb1\xd8\xb3\xd8\xaa\xd8\xa7\xd9\x86). \xc5\xa0ioje teritorijoje yra auk\xc5\xa1\xc4\x8diausios Pakistano vir\xc5\xa1ukaln\xc4\x97s (K2, Nanga Parbatas ir kt.), \xc4\x8dia persipina Pamyro, Himalaj\xc5\xb3, Hinduku\xc5\xa1o, Karakorumo kalnai. Gilgite-Balistane driekiasi vieni ilgiausi\xc5\xb3 kaln\xc5\xb3 ledyn\xc5\xb3 pasaulyje (Biafo, Baltoro, Baturos), yra keletas auk\xc5\xa1tikalni\xc5\xb3 e\xc5\xbeer\xc5\xb3 (\xc5\xa0eosaras, Satpara, Ru\xc5\xa1as, Ka\xc4\x8dura). Svarbiausios up\xc4\x97s\xc2\xa0\xe2\x80\x93 Gilgitas, Hunza. Kaln\xc5\xb3 pap\xc4\x97d\xc4\x97je driekiasi Deosajaus plynauk\xc5\xa1t\xc4\x97, yra \xc4\xafkurtas nacionalinis parkas.\n_START_SECTION_\nGyventojai\n_START_PARAGRAPH_\nGilgito-Baltistano etnin\xc4\x97 sud\xc4\x97tis gerokai skiriasi nuo likusio Pakistano\xc2\xa0\xe2\x80\x93 \xc4\x8dia daugiausiai gyvena tibetie\xc4\x8diams giminingi baltai, \xc5\xa1inai, buru\xc5\xa1ai ir daug kt., taip pat yra ka\xc5\xa1myrie\xc4\x8di\xc5\xb3. Nors dabar dauguma kra\xc5\xa1to gyventoj\xc5\xb3 yra musulmonai (paplit\xc4\x99s izmailizmas), ta\xc4\x8diau kult\xc5\xabri\xc5\xa1kai \xc4\x8dia jau\xc4\x8diama Tibeto budizmo ir \xc5\xa1amanizmo (bon) \xc4\xaftaka._NEWLINE_Miestuose gyvena 14\xc2\xa0% gyventoj\xc5\xb3. Didesni miestai: Gilgitas, Skardu, Aliabadas, Gorikotas.'